انگوری حمل

انگوری یا مولر حمل، حمل کی ایک غیر معمولی حالت ہے جس میں یک غیر قابلِ بقا (non-viable) بارور شدہ انڈہ رحم میں ٹھہر جاتا ہے اور نال ایک رسولی کی شکل اختیار کر جاتی ہے۔ وہ مکمل یا جزوی ہو سکتے ہیں۔  اگر مکمل مول دوسری سہ ماہی میں تشخیص ہو یہ غیر معمولی بڑے رحم، کم سرخ خون کے خلیات قے، ہائی بلڈ پریشر ہائپرتھائیرائڈزم اور سانس لینے کے مسائل کے ساتھ ظاہر ہو سکتا ہے۔  جلد تشخیص ہونے یا جزوی مول کی صورت میں یہ علامات کم عام ہوتی ہیں۔۔  اگرچہ عام طور پر یہ حالت سومی (benign) ہوتی ہے، لیکن اس میں کینسر میں تبدیل ہونے کی صلاحیت موجود ہوتی ہے- مکمل مول میں 15% سے 20% اور جزوی مول میں 1% سے 5% تک کا خطرہ ہوتا ہے۔ 

خطرے کے عوامل میں عمر 20 سال سے کم یا 35 سال سے زیادہ ہونا، پچھلی مولر حمل یا اسقاط حمل کی تاریخ، سگریٹ نوشی اور وٹامن اے کی کمی والی غذا شامل ہیں۔  مکمل مول اس وقت بنتا ہے جب کسی انڈے کا ڈی این اے ختم ہو جاتا ہے اور وہ ایک نطفے سے بار آور ہوتا ہے، جو پھر اپنا ڈی این اے دگنا کر لیتا ہے (یہ زیادہ عام ہے) یا دو نطفے انڈے کو باآور کرتے ہیں (کم عام ہے)، دونوں صورتوں کے نتیجے میں 46 کروموسومز والے غیر معمولی خلیات بنتے ہیں۔۔  جزوی مول اس وقت ہوتا ہے جب ایک نارمل انڈہ کسی ایک نطفے سے فرٹیلائز ہو کر اس کا ڈی این اے دگنا کر لیتا ہے یا دو نطفے انڈے کو فرٹیلائز کر دیتے ہیں، جس کے نتیجے میں اکثر 60 کروموسومز والے خلیات بنتے ہیں۔  ایک جزوی مول میں جنین کے بافت ہوتے ہیں جبکہ مکمل مول میں نہیں ہوتے ہیں۔  مولر حمل، حمل سے متعلق رسولی کی بیماری کی ایک قسم ہے۔ تشخیص عام طور پر خون میں ایچ سی جی کی زیادہ مقدار اور الٹراساؤنڈ کے نتائج پر کی جاتی ہے۔ 

علاج عام طور پر بازی اور کیوریٹیج یا رحم براری کے ذریعے کیا جاتا ہے۔  آر ایچ منفی والی خواتین کو مدافعتی گلوبولین کی سفارش کی جاتی ہے۔  ایچ سی جی کی سطح کی پیمائش ہفتہ وار کی جانی چاہیے جب تک کہ یہ تین ہفتوں تک 5 ایم آئی یو فی ملی لیٹر سے کم نہ ہو جائے اوراس کے بعد چھ ماہ تک ماہانہ بنیاد پر کی جانی چاہیے۔ مولر حمل شمالی امریکا اور یورپ میں ہر 1,000 حمل میں سے تقریباً 0.6 سے 1.2 میں ہوتا ہے، جبکہ ایشیا میں اس کی شرح زیادہ ہے، جیسے انڈونیشیا میں یہ ہر 100 حمل میں سے 1 تک ہو سکتا ہے۔ 

 حوالہ جات 

زمرہ:ایم ڈی وکی سے ترجمہ شدہ
زمرہ:سلعیات
زمرہ:نسوانی امراض
زمرہ:نایاب بیماریاں